
CARBUNA SAU ZARURI LA PICIORUL CRUCII 



în perioada 4-15 august 2003, peste 200 de tineri între 17 si 
30 de ani din cuprinsul Europei participă la o tabără 
ecumenică (a se citi "ecumenistă") în zona schitului 
Cărbuna, la 3 kilometri de Mănăstirea Neamtu. "Tinerii 
aparţin tuturor confesiunilor creştine, confesiuni care îl 
recunosc pe Iisus Hristos - ortodocşi, catolici, protestanţi si 
neo-protestanti", precizează stareţul Mănăstirii Neamtu, 
Arhimandritul Benedict Sauciuc. Deviza întîlnirii: 
"Libertate pe pămînt". 

Doar atît deocamdată despre această manifestare. Se cuvin 
însă cîteva întrebări: Cine a organizat această adunare, cui 
foloseşte, de ce în eparhia Moldovei, de ce în ţinutul 
Neamţului, de ce în această perioadă, de ce cu participanţi 
"ortodocşi", care e rolul BOR în această acţiune si cine o 
binecuvîntează, cît de canonică e respectiva întrunire, cum 
priveşte Hristos-Adevărul asemenea manifestări, ce 
perspectivă oferă ele atît ortodocşilor, cît si tuturor 
"cultelor", "confesiunilor" si "religiilor" lumii? 

Deşi oficialităţile BOR păstrează o adîncă tăcere purtătoare 
de mari tîlcuri, noi ştim din surse confidenţiale că 
"manager" al îndrăzneţei nesăbuinţe este însuşi IPS Daniel 
"părinte" al alianţelor anti-ortodoxe dimpreună cu alţi 
mari prelaţi "ortodocşi", în cîrdăsie cu unul din şefii 
"bisericii catolice cu totul eretice" -, episcopul (?!) romano- 
catolic Josef Hoenyr din Germania. 

Cui foloseşte acest asalt împotriva Ortodoxiei? Nu-i greu 
de priceput: politicii religioase a ierarhilor BOR, dornici de 
integrări si căpătuială în orice condiţii, Statului român 



(unde e si cum arată?) si nu în ultimul rînd ÎPS Daniel, 
truditor pentru o cît mai bună imagine publică. 

S-a optat pentru eparhia Moldovei din mai multe motive: 
întîi fiindcă Moldova este (atît cît mai este) cel mai 
însemnat centru de rezistentă al ortodoxiei româneşti, deci 
inamicul numărul unu al Europei integriste si nivelatoare 
de conştiinţe ortodoxe si naţionale, apoi fiindcă la cîrma 
Mitropoliei Moldovei se află nu un moldovean, cum ar fi 
fost firesc să fie, ci un bănăţean cu idei largi si mobile, 
mare apologet al ecumenismului si vîrf de lance în zonă al 
acestei mişcări: Mitropolitul Daniel. 

Prozelitistii ecumenistii "lupi în piei de oaie" au ales 
ţinutul Neamţului fiindcă aici este comasată floarea 
monahismului moldovenesc (si românesc totodată), în 
mănăstiri ctitorite de mari voievozi creştini, peste care, 
revărsîndu-se Harul, au dăinuit pînă astăzi, străjuind 
Ortodoxia, înfruntînd hoarde păgîne si vecini eretici, 
papistasi puşi pe jaf si căpătuială. Ce n-au putut atunci cu 
spada, vor dobîndi acum cu "prietenia", cu ajutorul 
ierarhiei BOR. 

Pentru ca isprava să fie "frăţească" si cu izbîndă, nefîrtatii 
au hotărît ca micul Woodstock religios (asortat desigur cu 
chitări, domnişoare, hasis si navete de bere) "peace & Iove" 
să fie ţinut cînd credeţi? Tocmai cînd nu vă închipuiţi, 
fiindcă bineînţeles nu se potriveşte: în Postul Adormirii 
Maicii Domnului. Coincidentă, întîmplare? Sigur că nu! 
Cum asa? Din două motive: întîi fiindcă bîlciul ecumenist, 
suprapunîndu-se sărbătorii Bisericii, creează confuzia că 
toţi avem aceleaşi sărbători, toţi credem la fel, toţi cinstim 
aceiaşi sfinţi si toţi cinstim la fel pe Maica Domnului. 
Apoi, fiindcă ei ne oferă o nouă viziune asupra 
sărbătorilor: muzică, rîs, jocuri, "drink" si "make-love" 



printre corturi si focuri, în sfîrsit, toată coregrafia 
corespunzătoare unui "duhovnicesc" Halloween păgînesc. 

Dacă unii cititori vor fi intrigaţi că la o astfel de orgie 
participanţi vor fi si creştini ortodocşi (specie supusă 
deratizării ecumeniste), îi lămurim urgent: "ortodocşii" 
participă în calitate de gazde, mînati totodată si de 
curiozitatea "schimbului de experienţe". într-adevăr, poţi 
învăţa de la celelalte "culte" si "confesiuni" lucruri noi si 
frumoase: să nu te mai închini Maicii Domnului, să nu fii 
sigur că ea e într-adevăr fecioară, să nu te mai închini la 
Sfinţi si icoane, să dansezi în biserică, participînd la 
cununii ale cuplurilor de pisici, ori homosexuali, să nu 
mai crezi în rolul preotului si al Bisericii în societate si în 
viata personală, să consideri că toate ale Bisericii sînt 
superstiţii dimpreună cu alte mii de fapte ecumeniste. 

Să nu uităm însă că ereticii oaspeţi, primindu-i în mijlocul 
lor pe "fraţii ortodocşi", ţintesc în mai multe direcţii: întîi 
anihilînd orice eventuală opoziţie a ortodocşilor, se pot 
înşela liniştiţi în cugetul lor, gîndind că sînt pe calea cea 
bună; apoi, pentru a mulţumi pe şefii care au investit în ei 
încredere si nădejde si - de ce nu? - pentru a demonstra 
lumii că mişcarea ecumenistă nu doarme (asa precum mai 
marii Bisericii). 

Rolul BOR în această "sfîntă" babilonică tevatură e simplu 
si sincer: jinduirea lui Isav la blidul de linte al lui Iacov, 
lepădarea cinstei de întîi născut al Adevărului si de fiu al 
Bisericii Una, pe care o are orice ortodox, pentru a intra în 
gratiile Occidentului posedat de trei diavoli: "libertate", 
"egalitate" si "fraternitate". 

Si pentru ca să nu credeţi o clipă că ecumenismul e o 
controversă teologică ce se duce în conferinţe si seminarii, 



iată roadele acceptărilor si semnărilor convenţiilor de 
colaborare cu ereticii - Ţese în România. Si pentru ca 
lucrurile să fie clare, la Cărbuna putem vădi încă trei 
lucrări ale lui Satan în Biserică: Societatea Maltese (copil al 
puternicei organizaţii masonice Crucea de Malta) ce prin 
camioanele si personalul prezent asigură transportul si 
logistica manifestărilor, biserica schitului (unde se 
liturghiseste duminica si în sărbători!) este fără 
catapeteasmă, pentru ca tinerii catolici să se simtă "ca 
acasă", precum si mulţimea corturilor din jurul chiliilor, 
unde vieţuiesc de-a valma, fără interdicţii si ipocrizie, 
tineri cu tinere. . . 

Pentru ca cei neştiutori sau naivi sa cunoască, un satelit al 
Francmasoneriei este Prioriatul Roman al Cavalerilor de la 
Malta, care a dobândit personalitate juridica in România la 
21 octombrie 1992. Deşi atunci când depun jurământul de 
supunere, celor care adera la aceste organizaţii li se spune: 
"îmbrăcaţi Crucea si Mantia in numele fraternităţii 
(Francmasoneriei) universale, in lupta pentru PACEA si 
ONOAREA tarii voastre, in spiritul ecumenic universal". 
In realitate insa, aceste organizaţii oculte urmăresc sa 
atragă in plasa lor malefica cat mai multe personalităţi din 
România: oameni politici, oameni de afaceri, teologi, 
bancheri, specialişti din toate domeniile de activitate, cu 
scopul de a-i folosi in interesele tainic satanice ale 
Masoneriei. 



Firesc ar fi fost ca biroul de presă al Mitropoliei Moldovei 
să fi dat un comunicat oficial prin care opinia publică să 
fie corect informată, asa cum o facem noi acum, adică 
oferind toate aceste date, iar nu tăinuindu-le. Astfel, am fi 
aflat direct de la sursă cine binecuvîntează această anti- 
ortodoxă întrunire. Cel ce-si pune pielea în joc de dragul 



"comuniunii" si "reconcilierii" Bisericii cu urmaşii celor 
blestemaţi si daţi anatemei de Sfinţi precum marele 
Nicolae, ori Sfîntul Ierarh Spiridon si mulţi alţii, nu este 
altul decît IPS Daniei, cel care acum, ca si în alte rînduri, 
atîtă la îndoieli, nesiguranţă si dezbinare pe creştinii care - 
cine nu ştie să afle! - datorită domniei sale s-au împărţit în 
două tabere: pro-ecumenisti (iubitori de eretici) si anti- 
ecumenisti (neiubitori de eretici). Deci iată în persoana 
I.P.S. sale am identificat pe binecuvîntătorul si mentoul 
circului de la Cărbuna. Blagoslovenie care, desigur, nu 
doar încalcă canoanele Bisericii, ci chiar atentează la pacea 
si stabilitatea ortodoxă a creştinilor din România. 

Că asfel de manifestări nu sînt după voia lui Dumnezeu 
nu încape îndoială (nu sînt dorite, ci doar îngăduite de 
Dumnezeu, pentru păcatele noastre). Plac lui Hristos atît 
cît au plăcut si Sfîntului Prooroc Ilie, care după cum ştim a 
ucis el însuşi pe "preoţii" si "proorocii" "altor culte si 
confesiuni", fapt pentru care a si fost prigonit de Ahav, 
împăratul "ecumenist". 

Iubeşte Hristos aceste adunări asa cum a iubit însuşi Ioan 
Botezătorul însoţirea nelegitimă (oarecum "ecumenistă") 
dintre Irod si Irodiada, cu care era cumnat (alianţă din 
pricina căreia Proorocul a si fost ucis, datorită mustrărilor 
sale). 

Perspectivele oferite de marile sindrofii ecumenist- 
politeiste sînt sumbre: lepădarea ortodocşilor, în frunte cu 
duhovnicii, teologii si întreaga ierarhie BOR de învăţătura 
Sfinţilor Părinţi ai Bisericii, dispreţ si banalizare a 
Mucenicilor ucişi pentru Ortodoxie, dezbinare si 
neîncredere fată de învăţăturile propovăduite de Hristos 
în Biserică. De asemenea, lipsa precauţiei ortodocşilor fată 
de învăţăturile si intenţiile ereticilor prieteni, precauţie pe 



care au avut-o si au propovăduit-o TOŢI SFINŢII Bisericii, 
va aduce mari neajunsuri în viitor creştinilor ortodocşi. O 
altă consecinţă uriaşă e ceea ce avertizează Sfinţii: "Să nu 
ne facem părtaşi relelor lor credinţe, pentru a nu fi 
condamnaţi împreună cu ei" (Sfîntul Ioan Damaschin), si 
"Vai acelora care se întinează cu hulitorii eretici si încheie 
înţelegere cu ereticii" (Sfîntul Efrem Şirul). 



vreo 




VULCANA BAI SAU MONUMENTUL MARELUI 
ARHITECT 

Ieroschimonahul Serafim Manole 

Este cu greu a scrie fără de tulburare asupra celor ce de 
veacuri lovesc necontenit Biserica Ortodoxă a lui Hristos. 
Este şi pricina pentru care voi lăsa mai mult imaginile să 
grăiască de la sine, presărînd ici şi colo cuvintele 
lămuritoare. 



Anul 1994 este data începutului de ctitorii ecumenice la 
noi în ţară. Nu departe de drumul Bucureşti-Sinaia până a 
ajunge la Pucioasa, ia naştere ceea ce şi pînă astăzi poartă 
numele de Centrul Inter-religios Vulcana Băi. Spre a 
înţelege mai bine forţele ce au purces spre o aşa zidire, 
vom privi mai întâi la cei ce cu sume destul de 
considerabile s-au ostenit la ridicarea acestui blestemat 
locaş. 




'atronată de dl. Ion Popescu, 
iBanca Internaţională a 
Religiilor, până în anul 2001 al desfiinţării sale, a fost 



io 



principalul motor al întregii operaţiuni, prin conturile 
acesteia trecând sumele necesare realizării proiectului 
unui Centrul International Ecumenic. Acesta se înscrie în 
cadrul unui plan mai măreţ, prin care se va pune bazele 
Academiei Internaţionale pentru Studiul Culturii Istoriei 
şi a Religiilor, la care se vor preda pe baza unor programe 
inter-ecumenice, de către liderii diverselor culte, istorie 
bisericească şi religie comparată. Mai clar, BIR va 
subvenţiona spălarea religioasă şi naţională a celor ce vor 
fi atraşi de gratuităţile acestor cursuri. 




iLucrătura era prea 
Iperfectă pentru a se mai 
Igăsi vreo pricină 

'dogmatică sau canonică" 
Ide poticnire. Rugăciunile 
in comun deveniseră ceva 
obişnuit, şi ce poate fi mai convingător naivilor 
ecumenismului decît să-ţi vezi "preotul" evoluînd alături 
de ceilalţi reconcilianţi ca unul dintre "egali". După ce 
teoriile de catedră, ţinute de diverşi , erau bine pricepute, 
partea aplicativă se desfăşura tocmai în campusul de la 
Vulcana Băi, prin slujbe mixte şi împărtăşiri în comun. De 
aceea aici, într-un timp record s-au construit într- 

o minunată poiană, o biserică 

ortod 




CENTRUL INTERNATIONAL ECUMENIC 




(i.l.R. 

BANCA INTERNAŢIONALA 
A RELIGIILOR 

sinagogă. Să nu credeţi că 




MojiunK-DitTJ "Ec anus uimeau] -Rallgld. tpţmiiţaf" mvclwujl 
LatiaH-n tpifr Camplfizul LaLfctiraUjgJQi Vulcani. - BU 



mosc 

ee şi 

o 



11 



fotografiile prezintă vreo machetă, nu, ci sunt chiar 
pomenitele lăcaşuri de la faţa locului. 




Căutările şi propunerile de manifestare ale mişcării 
ecumeniste sunt doar în aparenţă benefice vieţii religioase 
de pe întreaga planetă: unirea religiilor ce-L recunosc pe 
Dumnezeu ca "principiu călăuzitor al omenirii" sub o 
singură formă de manifestare a credinţei, silind spre 
împreunare creştinismul cu mozaismul şi cu 
mahomedanismul. Pe aceste "întreite adevăruri comune" 
se începe zidirea întregii teologii ecumeniste, cu concepte 
ajustate perfect pentru asimilarea de către fiecare religie şi 
cult în parte, pentru ca în final să se înfrăţească în 
Confreria Masonică Mondială cea care din umbră pe toţi 
aceştia i-a adus cu migală la lepădarea de adevăratul 
Hristos. 

Practic, problema se pune la modul unirii a două mari 
tabere: cele care cred în Hristos (creştinii) cu 
denominatiunile păgîne ce nu-L recunosc explicit pe Iisus 
Hristos ca Fiu al lui Dumnezeu. Pentru a se ajunge la acest 
gen de "unitate mondială de credinţă" s-a optat pentru o 
recunoaştere tacită - istorică şi religioasă - de-o parte si de 
cealaltă a taberelor, şi s-a accelerat în sensul "unităţii de 

credinţă creştină". Separarea ce există între grupările 
"creştine" sunt şi ele destul de adinei si greu de umplut. 
Dar slavă burselor în străinătate acordate viitorilor ierarhi, 
aceştia au deprins să recunoască minimul dogmatic 
suficient unirii inter-religioase, precum şi adâncirea în 
cunoaşterea "dumnezeului difuz", pe care au ajuns să-1 
creadă la baza existenţei tuturor cultelor şi religiilor care 
au existat vreodată pe pămînt. 

Legând în final cele de mai sus, putem arăta următoarele 
consideraţii ortodoxe referitoare la idolatriile petrecute la 
Vulcana Băi: 

- pînă la desfiinţarea Băncii Internaţionale a Religiilor şi 
deci a tuturor organismelor finanţate de aceasta, Mişcarea 
Ecumenistă a arătat că orice erezie, hulire, blasfemie a 
Ortodoxiei se poate face oricînd în România atunci cînd 
sunt destui bani pentru a ridica aşezăminte unde să se 
predea teologie ecumenistă (vezi Institutele Ecumenice de 
pe lângă Facultăţile de Teologie din Iaşi şi Bucureşti), şi 
arginţi care să ungă înalt Prea Sfinţitele Tronuri pentru ca 
acestea să uite sau să mai înmoaie din tăria dogmelor şi a 
canoanelor ortodoxe ce interzic sub grele anateme cele de 
mai sus; 

- atitudinea ierahiei a fost de colaborare cu această 
organizaţie vădit masonică (BIR-CE), prin participarea 
nemijlocită la proiectele, şedinţele, seminariile şi slujirile 
dimpreună cu musulmanii şi iudeii, tagmele hulitoare de 
Hristos; 

- nimeni nu poate tăgădui faptul că acţiunile ce au 
culminat cu aberaţiile de la Vulcana, s-au desfăşurat 
conform unui plan dinainte socotit, plan în care intra 
bineînţeles şi spălarea finală a banilor organizaţiilor 

masonice, precum şi desfiinţarea BIR după ce şi-a împlinit 
menirea; s-a dovedit prin aceasta că românul de rînd încă 
nu este pregătit suficient pentru a primi în inimă 
lepădarea de Ortodoxie; 

- înfrăţirea dintre liderii ecumenişti şi cei masonici arată 
cum împreuna lor lucrare este pornită spre aceleaşi 
idealuri de unitate, prin unii Satana dăruind lumii partea 
filozofică iar prin ceilalţi jerfa financiară, spre a aduce sub 
robia antihristică pe cei rupţi de turma lui Hristos; 

- acest program de simulare ecumenistă ne arată totuşi 
cum va fi nu peste multă vreme credinţa în împărăţia lui 
Antihrist, şi cine sunt cu adevărat înainte-mergătorii 
Fiarei. 

Clădirile acum părăginite de la Vulcana Băi mărturisesc şi 
astăzi celor ce cred cu adevărat în Hristosul Ortodoxiei, că 
orice program de reeducare religioasă, chiar dacă este 
încuviinţat de oameni ai Bisericii, nu poate perverti nici o 
inimă dreptmăritoare la a se închina dumnezeului 
ecumenist. 

CAZUL IEROMONAHULUI ANTIM DE LA 

SIHĂSTRIA 

Monahul Conon 



In luna octombrie a anului 2002 ne-am bucurat de 
binecuvîntarea Sfîntului Ioan Casian, adus la noi în tară de 
o delegaţie catolică în frunte cu excelenta sa Bernard 
Panafieu. Un lucru bun săvîrsit cum nu se cade mai rau. 
Sugestia indusă credincioşilor de rînd a fost cea scontată: 
catolicii au si ei sf. moaşte, iar rugăciunile ierarhilor 
ortodocşi alături de cei catolici propagă în masa de 
credincioşi simtămîntul apartenenţei comune la "Marea 
Biserică". In momentul în care se împart valorile 
ortodoxiei la masa de negocieri sau se regizează scenarii 
de unitate confesională cu happy end, sfîrsitul începe odată 
cu aplauzele. 

u ştim de ce în 
Candela 
Moldovei nu se 
orbeşte nimic 
despre 
|"răzvrătirea" de la 
mănăstirea 
>ihăstria, ci doar 
de vizitele 

delegaţiei catolice 
lla m-rile Secu si 
Bistriţa. Este bine 
totuşi ca nu s-a încercat măsluirea adevărului ci doar 
omiterea lui. Dar despre ce incident este vorba? Spre 
seară, delegaţia catolică în frunte cu arhiepiscopul catolic 

al Marsiliei, Bernard P., în pelerinajul prin mănăstirile 
nemtene, a ajuns si la m-rea Sihăstria cu moaştele Sfîntului 
ortodox roman Ioan Casian. Dis de dimineaţă, după ce au 
luat micul dejun, catolicii s-au pornit vîrtos, în odăjdii si 
cîntări, spre catedrala cea nou construită pentru a săvîrsi 
MESSA CATOLICA. 

Obştea nu a ştiut nimic dinainte despre o asemenea slujbă 
în incinta m-rii, dar văzînd ce se-ntîmplă, un grup de trei 
călugări ortodocşi în frunte cu ierom. Antim s-au opus, 
mai întîi la preacuviosul Victorin, dar vazînd că acesta 
ezită, au mers înaintea ereticilor si au închis uşile 
catedralei. Catolicii s-au mirat foarte de această iniţiativă 
si s-au retras. Dar peste puţin timp apare IPS Daniel care 
după ce-1 mustră bine pe stareţ pentru răzvrătire si 
neorînduială, opreşte dintr-un gest pe "ereticul" Antim de 
a se mai împărtăşi si anunţă că cei care-1 vor urma în 
"erezie" vor fi supuşi canonisirii. Apoi messa s-a făcut 
netulburată în trapeza mănăstirii si delegaţia a plecat 
liniştită mai departe, după ce a fost asigurată că acea scena 
nu se va mai întîmpla de acum încolo. 

Bineinteles, la m-rile Secu si Bistriţa obştile au fost 
încîntate (!?) si de sfintele moaşte si de suita de le insotea, 
prilej de a se mai degusta din vinurile puse deoparte. Stăm 
si ne întrebăm cum a fost posibil ca dintr-atîtia stareţi, 
ieromonahi, călugări, doar unul singur să se ridice si să 
facă ceva pentru a opri blestemăţia catolică a-si face loc 
prin mănăstiri, prin ultimele bastioane de ortodoxie din 
România. Credem că acum raportul este invers, la un 
mărturisitor sunt 12 iude care abia aşteaptă să-1 vîndă. 

Mărturisirea adevărului pentru astfel de căldicei este egală 
cu pierderea funcţiei, a gradului si autorităţii si pasibil de 
a fi trecut prin furcile reeducării mitropolitane. Ştim că nu 

toţi care tac sunt de acord cu eresul catolic, dar atîta vreme 
cît vor considera că "nu a venit încă timpul" de a face ceva, 
rămîn vrednici de plîns pentru comoditatea si împăciuirea 
lor, pentru că toţi vom fi întrebaţi la judecată, care a fost 
valoarea noastră în Ortodoxie dată de lucrarea întru 
Hristos şi de roadele întru Biserică, si nu ştim dacă toţi 
aceşti "comozi" vor putea da răspuns bun înaintea 
Judecătorului si a Sfinţilor. In prezent p. Antim a fost 
repus în drepturi si lucrurile au reintrat în "defuncta 
tăcere". 

BRACONAJUL PUSTNICILOR SI AL 
SCHIVNICILOR 



Pustnicul Ghimnazie 



încă de pe la sfîrsitul verii anului 2002, s-a observat oarece 
agitaţie în jurul mănăstirilor din Moldova, din partea 
Jandarmeriei Române. Aceştia, sub motivul căutării de 
traficanţi de lemn, au făcut razii prin pădurile din 
apropierea schiturilor pentru a-si formula o idee despre 
cum vieţuiesc pustnicii prin acele locuri. Ştim de buna 
colaborare a sfintei mitropolii cu armata, care vor să scoată 
în ilegalitate pustnicii si schivnicii prin diverse 
regulamente si presiuni, pentru că rămin singurii care prin 
statutul lor de autonomie scapă circumscrierii lor. 

Dar nu vor reuşi niciodată aceasta pentru că aceste specii 
monahale pe cale de dispariţie sunt cele mai ocrotite de 
însuşi Hristos Dumnezeu. 

Spre păstrarea neştirbită a controlului în "zonele de 
interes" cu bogată activitate pustnicească, în viitorul 
apropiat se are în vedere de către statul român masonic 
ridicarea unor sedii pentru detaşamentele de jandarmi ce 
vor securiza permanent aceste "cuiburi de răzvrătiţi". 

Avem la cunoştinţă despre alungarea sau terorizarea de 
către trimişi mitropolitani a unor pustnici din pădurile 
nemţene, care nevrând să ia parte la smintelile ecumeniste 



18 



din mănăstirile din apropiere, s-au orientat către ridicarea 
de bordeie pe proprietăţi private. 

"DRAGOSTEA" EVREILOR TALMUDISTI 

Monahul Paisie Moldoveanu 



Vizita rabinului Arthur Schneider din 4 nov. 2002 la Iaşi 
ramine memorabila in paginile noastre. De ce? Pentru ca s- 
a mai aruncat inca o punte peste idealurile "unităţii 
eclesiale", inca o dorinţa implinita a minţilor indracite. Nu 
contestam aici nici munca distinsului rabin pentru 
aplanarea conflictelor si nici titlul, oferit cu atita sirguinta, 
de Doctor Honoris Cauza. Dar dincolo de toate aceste 
bune intenţii de "deschidere" a unuia către celalalt, pentru 
a nu ramine paralizaţi de ceea ce s-a petrecut in trecut, se 
ascunde ecoul sionismului mesianic eliberator (sic). Ecou 
care face ca la prima ediţie a Simpozionului internaţional 
iudeo-crestin "Spiritualizarea Psalmilor si morala ascunsa 
a Profeţilor" de la Durau din iulie 1998, ţinut cu uşile 
inchise, sa se pună bazele unei a doua intruniri cu tema 
"Demnitatea si valoarea vieţii umane in tradiţiile iudaica si 
creştina". 



Credem ca răspunsul la unele intrebari naive de felul "Ce 
poate fi rau in asta?" poate veni de la un "samarinean". In 
România, în 1945, marele rabin Alexandru Safran, la un 
congres al tuturor cultelor, ţinut la Bucureşti, sub 
ocârmuirea regimului comunist, a cerut, în fata întregului 
Sinod al Bisericii Ortodoxe Române si a reprezentanţilor 
celorlalte culte, adunaţi la acel congres, să se termine o 
dată pentru totdeauna cu acuzatiunile aduse împotriva 
evreilor în legătură cu uciderea lui Iisus care, în realitate, a 

fost condamnat la moarte de procuratorul roman si nu de 
evrei, iar ca urmare ei nu poartă nici o răspundere. 

Ca răspuns la cutezanţa marelui rabin, s-a auzit atunci un 
glas care a răsunat în toată adunarea; era glasul evreului 
misionar creştin Richard Wurmbrandt, care i-a strigat lui 
Safran (si celorlalţi rabini prezenţi) câteva cuvinte cu 
putere profetică: Voi, care reprezentaţi Sinagoga si II tăgăduiţi 
pe Mesia, până nu veţi sta în genunchi în fata Crucii si până 
când nu veţi cere iertare Răstignitului pentru fărădelegea 
comisă, nu vi se cade să-I pomeniţi numele! La aceste cuvinte, 
rostite, ca altădată, de proorocii Vechiului Testament, tot 
clerul ortodox, de fată la acel congres hibrid, a izbucnit în 
ovaţii si aplauze, în timp ce marele rabin si suita lui au 
părăsit ostentativ adunarea, într-o larmă generală, iar 
congresul s-a spulberat. In aceeaşi zi, Wurmbrandt a fost 
arestat si condamnat la 14 ani închisoare. 

Daca profeţiile psalmice ale proorocului David nu le-au 
deschis evreilor ochii, măcar noi sa nu ne acoperim 
vederea din pricina Adevărului zdrobitor asupra acestei 
lumi. 

înmatricularea călugărilor - o 

OFENSA ADUSA MONAHISMULUI ORTODOX 

Ieromonahul Martirie Păduraru 



Citesc, si nu ma dumiresc; oare ce vad e adevărat?... Da, 
intr-adevar, ochii nu ma insala, slovele negre spun 
adevărul: "LEGITIMAŢIE DE CĂLUGĂR", titlul sinistru al 
articolului in care jurnalul "National" din 21 ianuarie 2003, 
ne dezvăluie perspectivele unei "integrări". Este vorba 
unui ordin al Sinodului Bisericii Ortodoxe Române, prin 
care toţi călugării ce trăiesc pe teritoriul Mitropoliei 
Moldovei si Bucovinei trebuie sa fie dotaţi cu respectivele 
legitimaţii (cu serie, stampila, semnătura, poza) pentru a 
se preveni travstirea in ţinuta monahala a unor eventuali 
infractori (ca sa vezi!). Articolul mai precizează ca monahii 
aflaţi fara legitimaţie vor fi "aspru sancţionaţi" (nu ni se 
spune cum si de către cine) - sic. 

Ne intrebam firesc: cum e posibil asa ceva? Oare de unde 
vin aceste "reforme"? După cum bine ştim din primele 
veacuri ale monahismului creştin, sfinţi ca Antonie cel 
Mare, Pahomie cel Mare, Teodosie cel Mare, Sava cel 
Sfinţit, Vasile cel Mare, Ioan Gura de Aur, etc, nu ne-au 
lăsat noua asa porunci inregimentatoare. In tradiţia 
monahismului răsăritean (ortodox) nu găsim nici un fel de 
mărturii de monahi ingraditi prin niscaiva mirenesti 
inscrieri cu hotariri bisericeşti. Noi, monahii, suntem 
urmaşi ai "elitei" ortodoxiei. Cine era cândva aceasta elita? 
Toţi cei care au murit pentru Hristos: cuviosii din 
pustietăţi, stalpnicii, nebunii pentru Hristos, Sfinţii Ierarhi, 
Sfinţii Mucenici. Toţi aceştia avut-au oare brevete de 

pustnici, diploma de stalpnic, autorizaţie de nebun pentru 
Hristos, legitimaţie de arhiereu, permis de mucenic, 
paşaport de apostol? Sau trebuie sa intelegem ca pe atunci 
nu erau impostori, ori poate cuviosii de demult aveau cine 
ştie ce metode secrete de "anihilare" a păcătosului 
răufăcător? 

Chiar daca oficialităţile argumentează decizia luata printr- 
un pretext "ortodox" pentru identificarea "falşilor 
călugări", noi nu suntem prea convinşi, bine ştiind ca 
"drumul spre iad e pavat cu bune intenţii". Oare de cate 
ori in istorie, de dragul păcii in imperiu, călugării nu erau 
prigoniţi de autorităţile civile sau bisericeşti, atunci când 
credinţa era luptată de schisme si erezii? Cati mai ştiu 
astăzi, ca pentru apărarea dreptei credinţe ortodoxe, sfinţi 
mari ai monahismului precum Vasile cel Mare, Ioan Gura 
de Aur, Atanasie cel Mare, Ioan Damaschin, Maxim 
Mărturisitorul si mulţi alţii si-au atras din partea 
confraţilor si imparatilor mania, dispreţul si in cele din 
urma exilul? De ce? Pentru ca nu se inmatriculau 
cerinţelor vremii, cerinţe care din păcate si astăzi se 
prefigurează sumbru la orizont. Inca, mai observam ca in 
istoria României nici un regim politic oricit de dur ar fi 
fost, nici chiar cel comunist (care a si alungat călugării in 
mănăstiri in perioada 1959-1964) nu a impus legitimaţii 
speciale pentru călugări. De ce? Simplu: pentru ca era 
suficienta inregistrarea la politie si in evidentele mănăstirii 
si a episcopiei; iar o verificare a identităţii unui călugăr in 
locurile publice (verificare fireasca de altfel) se făcea 
bineanteles prin prezentarea buletinului de identitate si 
confirmarea datelor prin telefon (atit de la evidenta 
populaţiei cat si de la mănăstire) lucru perfect posibil si 
astăzi. 

Dar de ce se vrea mai multa stricteţe? Se tem oficialităţile 
civile de posibili terorişti internaţionali ascunşi sub haina 
monahala? Aceasta e practic imposibil deoarece neromânii 
nu pot vorbi cu accent românesc si astfel pot fi identificaţi 
foarte uşor; cat despre călugării români ortodocşi, aceştia 
nu fac politica laica si nici nu sunt membri ai 
organizaţiilor secrete. Se tem conducătorii B.O.R. (arhiereii 
si clerul de mir) de fraţii lor, călugării? Si daca da, de ce s- 
ar teme? E adevărat ca se prevede o prăpastie intre 
arhiereii ortodocşi si călugării ortodocşi, datorita 
implicării celor dintâi in politica (cu toate implicaţiile ce 
decurg de aici). Dar acesta nu-i un motiv sa pui lanţuri la 
picioarele fraţilor tai mai mici. Cu regret, ne aducem 
aminte ca in anul 1959 când au fost expulzaţi călugării din 
mănăstiri, aceasta s-a făcut cu acordul oficial si prin 
manifestarea expresa a arhiereilor ortodocşi, exact cei ce 
ne păstoresc si astăzi pe drumul Golgotei ... Oare ni se 
pregăteşte, noua, călugărilor, un nou moment '59? Noi 
credem ca nu. Are Biserica Ortodoxa deziderate K.G.B.- 
iste in aceasta lume? Nici asta n-o credem. Se vrea Biserica 
o politie a gândirii, gen "inchiziţia catolica"? E peste 
putinţa. Căci, daca ar fi asa, n-ar mai lipsi mult pana la 
body-guarzi si trupe de paza in mănăstiri, pentru a 
instaura o noua ordine monahala, aplicata experimental 
bineînţeles în "zone de interes". Atunci cine de cine se 
teme, si de ce? Daca nimeni nu se teme, deducem ca nu e 
nevoie nici de "binecuvântatele" legitimaţii. 

Pentru conformitate sa fi avut Hristos legitimaţie de 
Mântuitor? A înmînat Hristos, ori recomandat legitimaţii 
Sfinţilor Apostoli? Cum s-au legitimat la stejarul Mamvri 
cei Trei îngeri - Sfînta Treime, găzduiţi de Avraam? 

COMANDO NOCTURN LA MĂNĂSTIREA 

NEGRU VODĂ 

Pustnicul Ghimnazie 



Motto>"Şi după îmbucătură a intrat atunci satana în el. 
Iar Iisus i-a zis: Ceea ce faci, fă mai curînd. " 
(Ioan 13,27) 



Cu o veche aşezare pe meleagurile argeşene (ctitorită de 
Radu Vodă pe la 1215), mănăstirea Negru Vodă ce poartă 
hramul "Adormirii Maicii Domnului" este astăzi o cetate 
în cetate: O zidire binecuvîntată şi cu adevărat 
duhovnicească în mijlocul tumultuos şi zdruncinat al 
oraşului Cîmpulung Muscel. 

Cei 12 vieţuitori de aici duceau o viaţă tihnită, cu dragoste 
faţă de rînduielile bisericeşti şi monahale. Sufletul şi inima 
întregii obşti era însă părintele Vichentie Punguţă, cel care 
prin multe osteneli a reuşit să facă lucrătoare şi 
mîntuitoare Ortodoxia Sfinţilor Părinţi în sufletele celor 
care treceau de pragul acestei mănăstiri. 

Toate au fost bune şi frumoase aproape ca la Pateric, pînă 
într-o negură de noapte a săptămînii luminate (30 aprilie - 
4 mai) a anului 2003, cînd trupele Departamentului de 
Intervenţii Antiteroriste (DIA) au evacuat întreaga obşte a 
m-rii. Părinţi şi fraţi, osteniţi de priveghere, au fost luaţi 
de-a valma ca nişte cîini, şi au fost rapid îmbarcaţi în 
dubele ce aşteptau lacome în faţa porţilor. Destinaţia? 

Necunoscută. 

Tot în acea noapte a iudelor şi a cagulelor, spre dimineaţă, 
apare noua obşte a vechii lavre: un mic sobor de măicuţe 
ce şi pînă astăzi susţin cu tărie că ele sunt acolo încă de la 
întemeiere. Despre călugări ... numai tăcere. 

La vreo săptămînă de la incident, o parte din obşte ce a 
jurat tăcerea, reapare la episcopie integraţi discret în 
personalul mănăstiresc al Curţii de Argeş iar despre 
părintele Vichentie s-a lăsat zvonul că ar fi în pelerinaj (a 
se citi pribegie) în- America. La cererea noastră de a face 
cunoscută părerea avizată a oficialilor episcopali în 
legătură cu dispariţia nocturnă a obştii de la Negru Vodă, 
am fost respinşi cu cuvintele: "Nu avem nimic de 
declarat"- Amin! 

Asemenea fapte sunt de netolerat, de neînchipuit, de 
netrecut sub tăcere! 

Este clar un abuz, o încălcare flagrantă a drepturilor de 
vieţuire într-o ţară ortodoxă, dar de cine îngăduită? De 
cine pusă la cale? Cine sade în spatele întregii regii, căci 
actorii îi cunoaştem? Să fi fost acolo sălaşul vreunui cuib 
terorist ce pregătea atentate la adresa Ortodoxiei şi care 
doar cu trupe super-specializate a putut fi anihilat? Greu 
de închipuit! 

Nu vrem să ne lansăm în afirmaţii neîntemeiate, dar ca o 
coincidenţă, descinderea a avut loc cam la o săptămînă 
după lansarea PROCLAMAŢIEI Mişcării Ortodoxe de 
Reînviere Monahală. Dacă mercenarii au crezut că în 
Negru Vodă este centrul Mişcării s-au înşelat amarnic. 

Ceea ce ne stîrneşte pricini de nelinişte este tocmai modul 

comunisto-securist de operare ce aminteşte întrucîtva de 
sinistrul an '59 cînd călugării şi monahiile au fost evacuaţi 
"legal" din mănăstiri prin Decretul 410 (ce luaţi aminte, nu 
a fost încă abrogat!) semnat de liftele roşii în acordul şi 
sprijinul cît disimulat cît manipulat al prelaţilor vremii. 

Nu, nu vrem nicidecum să aruncăm vreo umbră de 
îndoială asupra probităţii morale şi a verticalităţii 
pastorale a episcopului locului - IPS Calinic Argeşeanul, 
dar tăcerea IPS sale despre aceste manifestări teroriste 
vorbeşte de la sine, sau mai rău, lasă loc de interpretări 
tendenţioase. 

Problema ce o ridicăm este însă de conştiinţă: 

* Ce-aţi face dumnevoastră, da, chiar oricare dintre cititorii 
acestor rînduri - monahi sau nemonahi-, de aţi fi puşi în 
situaţia de a fi declaraţi de oficiali pur şi simplu dispăruţi 
sau chiar nenăscuţi, şi să vă treziţi înghiţiţi de beciurile 
Securităţii pentru oarece bănuieli de propagandă ortodoxă 
antiecumenistă? Să fiţi condamnaţi pentru aceasta, 
conform decretului x, la temniţă sau internaţi în vreun 
ospiciu pentru "acţiuni teroriste de destabilizare a 
României"! 

* Sau ce-aţi face de veţi afla apoi că toţi v-au uitat, că 
nimănui nu-i pasă, că tuturor le e frică de represalii şi tac 
mîlc, că cei responsabili nu vor să bage de seamă. 

* Sau ce-aţi face dacă v-ar dispărea peste noapte 
duhovnicul- cică ar fi plecat să-i încreştineze pe 
eschimoşi? Ati rămîne la fel de liniştiţi? Ati crede cînd vi s- 
ar spune sec şi irevocabil că "nu e treaba dumitale, este 
cine să dea răspuns"? 

* Care din întrebări vă răneşte mai mult conştiinţa şi vă 

ridică la a face ceva? 

Cît despre cele ale credinţei, ortodocşii şi Ortodoxia din 
România se manifestă în plin spaţiu totalitar. La orice 
cuvînt anti-eres de-al nostru, Big Brothers au pregătit mii 
de contre, unele chiar în formă de bîtă. Dar cui îi e frică de 
beci, de lanţuri, de mărturisire?- 

Bătrînii cercaţi au sfătuit cam aşa: "Vremea noastră a cam 
trecut, voi sunteţi cei ce trebuie să duceţi pînă la capăt 
nestinsă flacăra Ortodoxiei. Noi am înfundat temniţele 
comuniste, tocmai ca voi, cei ce ne urmaţi, să nu mai 
treceţi prin iadul acela. Nu vă siliţi spre eroisme gratuite. 
Nu denigraţi arhiereii apostaţi. încă nu a venit TIMPUL." 
Dar cînd plinirea vremii va sosi vom cunoaşte lămurit 
aceasta, căci atunci "urîciunea se va trufi pe faţă în 
locaşurile sfinte". Pentru monah este o normalitate a 
afirma adevărul fără să se bată cu pumnul în piept; poţi 
ajuta poporul fără a crea dizidentă, panică şi răzvrătire, şi 
fără "a arunca cu pietre" în ierarhie. 

Pentru monahismul contemporan, anihilarea obştii 
Mănăstirii Negru Vodă este doar un nor ce prevesteşte 
furtuna ce va să vină. Aşadar, oare ... cine urmează? 

